నోబెల్ బహుమతి
నోబెల్ బహుమతులు భౌతిక శాస్త్రంలో, రసాయన శాస్త్రంలో, సాహిత్యంలో, వైద్యశాస్త్రంలో కృషి చేసిన శాస్త్రవేత్తలకు మరియు ప్రపంచ శాంతికి కృషిచేసిన మహానుభావులకు ప్రతియేటా బహూకరిస్తుంటారు. ఈ ఐదు బహుమతులు ప్రఖ్యాత స్వీడిష్ శాస్త్రవేత్త అయిన ఆల్ఫ్రెడ్ నోబెల్ 1895 నాటి వీలునామా ప్రకారం 1901లో ప్రారంభించబడ్డాయి (నోబెల్ మరణించిన 5 సంవత్సరముల తరువాత). ఆల్ఫ్రెడ్ నోబెల్ గౌరవార్దం శాంతి బహుమతి మటుకు 1969 నుండి ద్వారా ఇవ్వడము జరుగుతోంది. ఈ ఆరు బహుమతులు అత్యధిక పారితోషికంతో పాటు పేరు ప్రఖ్యాతలకు నిదర్శనం. ప్రతీ సంవత్సరం, ఒక్క శాంతి బహుమానం తప్ప మిగతా ఐదు బహుమతులు నోబెల్ గారి వర్ధంతి అయిన డిసెంబరు 10 నాడు, స్టాక్ హోంలో ఇవ్వబడతాయి. వివిధ రంగములలో విశేషమైన కృషి/పరిశోధనలు చేసిన, విప్లవాత్మక విధానాలు/పరికరాలతో శాస్త్రాన్ని ముందంజ వేయించిన, మానవ సమాజానికి ఆ శాస్త్రంతో అత్యంత సహాయాన్ని అందించిన వ్యక్తులకు, సంస్థలకు (శాంతి బహుమతి మాత్రమే) ఇవ్వబడుతుంది.
కణ వర్ధనం
కణ వర్ధన పద్ధతులు 1940 మరియు 1950వ దశకాల్లో బాగా అభివృద్ధి చెందాయి, వైరాలజీ (వైరస్‌లకు సంబంధించిన శాస్త్రం) లో పరిశోధనలకు మద్దతుగా ఈ పద్ధతులను అభివృద్ధి చేశారు. కణ వర్ధనాల్లో వైరస్‌లకు ప్రాధాన్యత పెరగడంతో టీకాలు (వ్యాక్సిన్‌లు) తయారు చేసేందుకు స్వచ్ఛమైన వైరస్‌లు సృష్టించడం సాధ్యపడింది. సూదితో ఎక్కించగల పోలియో టీకాను జోనాస్ సాల్క్ అభివృద్ధి చేశారు, కణ వర్ధన పద్ధతులను ఉపయోగించి పెద్దఎత్తున తయారు చేసిన మొదటి ఉత్పత్తుల్లో ఇది కూడా ఒకటి. జాన్ ఫ్రాంక్లిన్ ఎండెర్స్, థామస్ హుకిల్ వెల్లెర్ మరియు ఫ్రెడెరిక్ చాప్‌మాన్ రాబిన్స్‌ల యొక్క కణ వర్ధన పరిశోధన ద్వారా ఈ టీకా తయారీ సాధ్యపడింది, కోతి మూత్రపిండ కణ వర్ధనాల్లో వైరస్‌ను పెంచే పద్ధతిని కనిపెట్టినందుకు వీరికి నోబెల్ బహుమతి లభించింది.